**EESTI KULTURISMI JA FITNESSI LIIDU (EDASPIDI EKFL)**

**JUHATUSE KOOSOLEKU PROTOKOLL NR. 1/4/18**

**Kuupäev: 27.04.2018.a.**

**Osalesid juhatuse liikmed:**

Ergo Metsla

Erik Jässi

Õnnela Raudsepp

Ramil Lipp

Siim Kelner

Janika Koch-Mäe

Eleri Reinart

**Peasekretär:** Ott Mänd

**Koosoleku juhataja: Ergo Metsla**

**Koosoleku protokollija: Ott Mänd**

**PÄEVAKORD JA OTSUSED**

1. Treenerite nõukogu ettepanekul Eesti Karikavõistluste tulemuste põhjal Raigo Kuusnõmme lisamine Eesti Rahvuskoondisesse ning tema võistluste osalemise kulude kompenseerimine EKFL poolt.

**OTSUS: Kinnitada treenerite nõukogu ettepanek Raigo Kuusnõmme lülitamise kohta Eesti koondisesse ning tema osalemiskulude katmine EKFL poolt. Otsuse poolt olid kõik 7 (seitse) kohal viibinud juhatuse liiget.**

1. Treenerite komisjoni ettepanek Jaana Junsoni lähetamiseks Euroopa meistrivõistlustele Eesti koondise peatreenerina, Liisa Otsuse lähetamise kinnitamine ning juhatuse liikme Ramil Lipp määramine delegatsiooni juhiks ning lähetamine Euroopa meistrivõistlustele.

**OTSUS: Lähetada 2018.a. Euroopa meistrivõistlustele Eesti koondise delegaatidena EKFL kulul delegatsiooni juht: juhatuse liige Ramil Lipp, peatreener: Jaana Junson, rahvusvaheline kohtunik: Liisa Otsus. Otsuse poolt olid kõik 7 (seitse) kohalviibinud juhatuse liiget.**

1. Reval Spordiklubi liikmelisuse lõpetamise küsimus. Kuna EKFL juhatusele on laekunud avaldus Reval Spordiklubi juhatuse poolt klubi liikmelisuse lõpetamise kohta, siis on EKFL juhatus kohustatud avalduse rahuldama vastavalt EKFL põhikirjas sätestatud korrale. Väljavõte põhikirjast: *“Liidu liikmel on õigus avalduse alusel liidust välja astuda. Liige võib liidust välja astuda pärast 6-kuulise etteteatamise tähtaja möödumist. Etteteatamise tähtaja nõuet ei kohaldata, kui liikme õigusi ja kohustusi muudetakse oluliselt või kui liikmeks jäämine ei ole õiglase hinnangu kohaselt võimalik.”* Peale arutelu võttis juhatus vastu järgmise otsuse.

**OTSUS: Põhikirja järgi on etteteatamise tähtaeg 6 kuud, kuid arvestades asjaolu, et EKFL-l Puuduvad Reval Spordiklubile ükskõik millised pretensioonid ning tulles vastu Reval Spordiklubi soovile loeb EKFL Reval Spordiklubi liikmelisuse lõppenuks alates 29. juuni 2018.a. Otsuse poolt olid kõik 7 (seitse) kohal viibinud juhatuse liiget.**

1. Kujunenud olukorras ei saa lugeda juriidiliselt korrektseks juhatuse digitaalsete koosolekute otsuseid. Seega otsustati koosolekul kinnitada Eesti 2018.a. Karikavõistluste juhendid nii täiskasvanute kui laste ja noorte osas.

**OTSUS: Kinnitada2018.a. Eesti Karikavõistluste juhendid nii täiskasvanute kui laste ja noorte osas. Otsuse poolt olid kõik 7 (seitse) kohal viibinud juhatuse liiget.**

1. Aasta aruande, revisjonikomisjoni aruande ja raamatupidamise küsimused. Aasta aruande kinnitamiseks on vajalik revisjonikomisjoni poolt välja toodud puuduste kõrvaldamine raamatupidamisest. Vajalik on olemasoleva raamatupidamise kiire korrastamine ning uue raamatupidaja leidmine.

**OTSUS: Kiiremas korras leida uus raamatupidaja ning samal ajal olemasoleva raamatupidajaga revisjonikomisjoni märkuste kõrvaldamine. Otsuse poolt olid kõik 7 (seitse) kohal viibinud juhatuse liiget.**

1. Distsiplinaarkomisjoni moodustamise küsimused.

**OTSUS: Vastavalt kodukorrale esitavad EKFL komisjonid järgmiseks juhatuse koosolekuks oma kandidaadid distsiplinaarkomisjoni liikmeteks. Otsuse poolt olid kõik 7 (seitse) kohal viibinud juhatuse liiget.**

1. Kristina Koroljaki laste karikavõistluste (29.04.2018) võimalik toetamine EKFL-i poolt. Kuna käesoleval aastal on EKFL üheks prioriteediks laste-ja noortespordi toetamine siis oli juhatus ühel meeles võistluse toetamise osas.

**OTSUS: Katta Kristiina Koroljaki Karikavõistluste kulud EKFL noortespordi toetuse arvelt. Otsuse poolt olid kõik 7 (seitse) kohal viibinud juhatuse liiget.**

1. Rahvusvahelise kategooria kohtunike arvu suurendamiseks ja ning kvaliteedi tõstmiseks on otstarbekas korraldada kohtunike koolitus. Eelkokkulepe on olemas koolituse läbiviimiseks IFBB peakohtuniku Pavel Filleborni poolt.

**OTSUS: Juhatuse liige ja kohtunike komisjoni esimees Ramil Lipp on volitatud leppima kokku võimalusel juba Euroopa meistrivõistluste ajal koolituse toimumise aeg ning eelarve Pavel Filleborniga. Kohtunike komisjon otsustab järgmiseks juhatuse koosolekuks koolitusel osalejate kompenseerimise. Otsuse poolt olid kõik 7 (seitse) kohal viibinud juhatuse liiget.**

1. EKFL organisatsiooni tööjaotuse arutelu. Vajalik on edasi minna EKFL organisatsiooni arendamisega. Selleks on oluline teha ülevaade ja kooskõlastada omavahel EKFL komisjonide, peasekretäri, juhatuse ning presidendi ja asepresidendi tegevusvaldkonnad, kohustused, õigused, otsustamisulatus ning vastutus. Otsustati alustada komisjonide töö täpsemast kirjeldamisest ning peasekretäri ülesannete täpsustamisest.

**OTSUS: Järgmiseks juhatuse koosolekuks esitavad komisjonid oma nägemuse komisjonide täpsete tööülesannete osas. Samuti koostöö kohad juhatuse ning peasekretäriga. Otsuse poolt olid kõik 7 (seitse) kohal viibinud juhatuse liiget.**

Juhatuse liige Siim Kelner lahkus.

1. Juhatuse liikmete poolsed muud ettepanekud päevakorrapunktide osas. Kutsekomisjoni esimees ja juhatuse liige Janika Koch-Mäe esitas juhatusele seisukoha võtmiseks kutsekomisjonile ettepanekud kehakultuuri kõrghariduse ning EKFL-i poolt korraldatavate koolituste seose osas ning koolitusmaterjalide täiustamise ning uuendamise toetuse taotlemise osas.

**OTSUS: Kehakultuuri kõrghariduse omandanu peab läbima EKFLi poolt korraldatud EKR 3, EKR 4 ja EKR 5 koolitused, et omistada EKR 5 tase. Otsuse poolt olid 6 (kuus) kohal viibinud juhatuse liiget.**

**OTSUS: Juhatus volitab juhatuse liiget Janika Koch-Mäe allkirjastama koolitusmaterjalide täiustamise, uuendamise jm koolituste toetuste taotlus.** **Otsuse poolt olid 6 (kuus) kohal viibinud juhatuse liiget.**

1. Juhatuse liikmed ja peasekretär tegid kokkuvõtte möödunud Eesti Karikavõistluste osas. Karikavõistlus õnnestus. Korraldajad said kogemuse uudse formaadi osas.
2. Järgmine juhatuse koosolek toimub 18.05.2018. kell 9.00-10.00 EKFL kontoris. Esialgsed päevakorralised teemad:

* noortespordi rahad;
* distsiplinaarkomisjoni moodustamine;
* komisjonide mõtted töökorralduse ja tööjaotuse osas;
* Euroopa Meistrivõistlustel tulemuste põhjal sportlaste osalemistasude võimalik kompenseerimine.

Allkirjastatud digitaalselt

Ergo Metsla, koosoleku juhataja

Ott Mänd, koosoleku protokollija